Source: http://ec.europa.eu/civiljustice/enforce_judgement/enforce_judgement_lat_et.htm
Timestamp: 2016-02-13 13:10:59+00:00
Document Index: 4428866

Matched Legal Cases: ['kohus ', 'kohus ', 'Kohus ', 'kohus ', 'Kohus ', 'kohus ']

Euroopa Komisjon - Euroopa Justiitsvõrgustik - Kohtuotsuste jõustamine - Läti
Viimati muudetud: 18-02-2008
Kohtuotsuste jõustamine - LätiKäesolevat lehekülge ei eksisteeri enam. Esialgset keeleversiooni on ajakohastatud ning selle võib nüüd leida Euroopa e-õiguskeskkonna portaalist.
Mida tähendab täitmine tsiviil ja kaubandusasjades? 2.
Kas sellise meetme kohaldamise otsust on võimalik edasi kaevata? 1. Mida tähendab täitmine tsiviil ja kaubandusasjades?
Täitmine on tsiviilmenetluse etapp, kus kohtutäitur pöörab täitmisele kohtu, muu asutuse või ametniku otsuse, kui võlgnik (kostja) ei ole sellist otsust vabatahtlikult täitnud kas õigusaktides sätestatud või kohtu määratud tähtajaks.Täitemeetmete kohta, mida kohtutäituril on õigus kohaldada, vt teema Juristid - Läti.
Kohtulahendid ja kohtuvälised lahendid võib täitmisele pöörata pärast nende jõustumist, kui õigusaktis või kohtumääruses ei ole ette nähtud nende viivitamatut täitmist. Kohtutäituril on õigus algatada täitemenetlus ükskõik millise järgmise täitedokumendi alusel:täitedokument, mis antakse tsiviil- ja haldusasjades kohtuotsuse, kriminaalasjas kokkulepet kinnitava kohtumääruse, alalise vahekohtu lahendi, töövaidluskomisjoni otsuse, välisriigi kohtu otsuse või välisriigi vahekohtu lahendi alusel; ametiasutuse või ametniku otsus haldusõiguserikkumise asjades;haldusakti alusel välja antud täitedokument (tsiviilkohtumenetluse seaduse artikli 539 lõike 2 punkt 2); Kohtumäärus asjades, kus võlgnik on andnud nõusoleku alluda kohesele kohustuse sundtäitmisele ja kohtumäärus kohustuste täitmiseks hoiatusmenetluses või kohtumenetluses enampakkumisele läinud kinnisvara vabatahtlikuks müügiks;kohtumäärus menetlusega seotud karistuste (trahvide) määramise kohta;notari, advokaadi või kohtutäituri kuluarve;Euroopa täitekorraldus, mille välisriigi kohus või pädev asutus on välja andnud Euroopa Parlamendi ja nõukogu 21. aprilli 2004. aasta määruse (EÜ) nr 805/2004 alusel, millega luuakse Euroopa täitekorraldus vaidlustamata nõuete kohta;tõend, mille välisriigi kohus või pädev asutus on välja andnud nõukogu määruse (EÜ) nr 2201/2003 artikli 41 lõike 1 ja artikli 42 lõike 1 alusel;pädeva asutuse otsus rahvusvahelise organisatsiooni kehtestatud karistuste täitmise kohta.Täitedokumendi annab täitmist nõudva ametniku taotluse alusel asja menetlev kohus. Määruse täitmise alustamiseks tuleb täitmist nõudvale ametnikule või esindavale isikule väljastatud täitedokument esitada koos taotlusega kohtutäiturile.
Tsiviilkohtumenetluse seaduse kohaselt vastutavad kohtutäiturid järgmiste kohtulahendite täitmise eest:kohtumäärused ja -otsused tsiviil- ja haldusasjades; kohtumäärused ja -otsused vara sissenõudmisega seotud kriminaalasjades;vara sissenõudmisega seotud kohtuotsused haldusõiguserikkumise asjades;kokkuleppeid kinnitavad kohtulahendid;vahekohtu lahendid;välisriigi kohtute ja välisriigi vahekohtute lahendid õigusaktides kindlaksmääratud asjades;kohtumäärused menetlusega seotud karistuste (trahvide) määramise kohta;töövaidluskomisjoni otsused.Kui õigusaktides ei ole sätestatud teisiti, kasutatakse kohtulahendite täitmise menetlust ka järgmiste dokumentide korral:ametiasutuste ja ametnike otsused õigusaktides kindlaksmääratud haldusõiguserikkumise asjades; riigi volitatud ametiasutuste ja ametnike väljaantud haldusaktid, milles nõutakse mingi summa tasumist;kohtustruktuuridega seotud isikute (notarid, advokaadid, kohtutäiturid) otsused kutsetöö ja osutatud õigusabi tasustamise, osutatud teenustega seotud kulude hüvitamise ning riigilõivude kohta.
Kohtutäituritel on õigus võtta
täitemeetmeid võlgniku vallasvara – sealhulgas teiste isikute valduses olev
vara – ja immateriaalse vara, võlgnikule teiste isikute poolt võlgu olevate
summade (töötasu, sellega võrdväärsed maksed, võlgniku muu tulu,
investeeringud krediidiasutustes) ning kinnisvara suhtes. Täitekorralduse
alusel ei rakendata täitemeetmeid teatava õigusaktides kindlaksmääratud vara
ja osaliselt või täielikult võlgnikule kuuluvate esemete suhtes (nt
majapidamistarbed ja -seadmed, riietus, toit, seadmed ja tööriistad, mida
võlgnik vajab igapäevatööga elatise teenimiseks jne).
Kui täitemeetmeid rakendatakse
võlgniku vallasvara, kinnisvara või tulu suhtes, ei ole võlgnikul õigus seda
vara või tulu enam vabalt kasutada.
Kui kohtutäituri nõudeid või
korraldusi täidetakse, koostab kohtutäitur akti ja esitab selle kohtule
kohustuse täitmise kohta otsuse tegemiseks. Kohus võib määrata süüdlasele
trahvi: füüsilisele isikule kuni 250 Läti latti ja ametiisikule kuni
500 Läti latti.
Kui kohtutäiturile osutatakse
täitemeetmete rakendamisel vastupanu, võib kohtutäitur pöörduda abi saamiseks
politsei poole.
Kui võlgnik ei ilmu kutse peale
kohtutäituri juurde või keeldub andmast selgitusi või seaduses nõutavat
teavet, on kohtutäituril õigus anda asi kohtusse, et kohus teeks otsuse
asjaomase isiku kohtususe täitmise kohta. Kohus võib teha otsuse võlgniku
sunniviisilise kohaletoomise kohta ja määrata trahvi kuni 100 Läti
latti. Kui ilmneb, et võlgnik on tahtlikult esitanud valeteavet, võib
kohtutäitur anda asja kohtusse, et kohus teeks otsuse haldusõiguserikkumise menetluse
või kriminaalmenetluse algatamise kohta.
Täitedokumendi võib esitada
täitmiseks 10 aasta jooksul pärast kohtulahendi jõustumist, kui õigusaktides
ei ole sätestatud muud tähtaega. Kui kohtulahend näeb ette osamaksete
tasumise, kehtib täitedokument seni, kuni maksed on tasutud ja 10aastane
ajavahemik algab iga makse tegemise lõppkuupäevast.
Menetluspoole taotlusel ja
menetlusega seotud isikute majanduslikku olukorda või muid tingimusi
arvestades on kohtuasja arutanud kohtul õigus lükata täitmine edasi, jagada täitmine osadeks või
muuta kohtulahendi täitmise viisi või korda. Kohtulahendi täitmise
edasilükkamist, täitmise osadeks jagamist või kohtulahendi täitmise viisi või
korra muutmist käsitleva kohtulahendi peale võib esitada kaebuse kõrgema
astme kohtule 10 päeva jooksul. Kui kohtulahendi täitmine on takistatud, on
ka kohtutäituril õigus teha kohtulahendi teinud kohtule ettepanek lükata
lahendi täitmine edasi, jagada täitmine osadeks või muuta määruse täitmise
viisi või korda.
Kohtutäitur võib lükata
täitmist edasi täitmist taotleva ametniku taotluse alusel või sellise
kohtumääruse alusel, millega lükatakse täitmine edasi või peatatakse vara
müük või jagatakse kohtulahendi täitmine osadeks.
www.tm.gov.lv - www.lzti.lv www.tiesas.lv « Kohtuotsuste jõustamine - Üldteave | Läti - Üldteave »